b'\n_START_ARTICLE_\nGeminering\n_START_PARAGRAPH_\nGeminering, gemination (af latin geminus "tvilling") eller konsonantforl\xc3\xa6ngelse er et begreb inden for fonetik, som beskriver at en konsonant bliver lang, dvs. udtales i en h\xc3\xb8rbart l\xc3\xa6ngere periode end en kort konsonant._NEWLINE_Konsonantl\xc3\xa6ngde er en egenskab i de sprog der skelner mellem korte og lange konsonanter, heriblandt arabisk, berbisk, katalansk, estisk, finsk, klassisk hebraisk, ungarsk, italiensk, japansk, latin og tamil._NEWLINE_De fleste sprog har ikke lange konsonanter. I verdens sprog er vokall\xc3\xa6ngde en mere udbredt egenskab end konsonantl\xc3\xa6ngde. Nogle sprog g\xc3\xb8r brug af begge uafh\xc3\xa6ngigt af hinanden (f.eks. i arabisk, japansk, finsk og estisk), og nogle har indbyrdes afh\xc3\xa6ngige vokal- og konsonantl\xc3\xa6ngder (som i norsk og svensk).'